ประกาศธนาคารแห่งประเทศไทยที่ สรข. 10 /2562เรื่อง การขอรับบริการธุรกรรมตราสารหนี้-----------------------------------------อื่นๆ - 1. เหตุผลในการออกประกาศ เพื่อกําหนดวิธีปฏิบัติในการขอรับบริการธุรกรรมตราสารหนี้ให้สอดคล้องกับบทบัญญัติของกฎหมาย และรวบรวมวิธีปฏิบัติการให้บริการธุรกรรมตราสารหนี้ที่กําหนดไว้ในประกาศหลายฉบับให้รวมอยู่ในฉบับเดียวกัน เพื่อให้มีความชัดเจนและง่ายต่อการปฏิบัติจึงเห็นสมควรออกประกาศฉบับนี้อื่นๆ - 2. หลักเกณฑ์ที่อ้างอิง อาศัยอํานาจตามความใน ข้อ 5.2 ข้อ 5.3 และข้อ 5.4 แห่งระเบียบธนาคารแห่งประเทศไทยว่าด้วยบริการธุรกรรมตราสารหนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับผู้ขอรับบริการ ตามระเบียบธนาคารแห่งประเทศไทยว่าด้วยบริการธุรกรรมตราสารหนี้อื่นๆ - 4. เนื้อหา ธนาคารแห่งประเทศไทย (ธปท.) กําหนดวิธีปฏิบัติการขอรับบริการธุรกรรมตราสารหนี้ที่ ธปท. เป็นนายทะเบียนสําหรับประเภทธุรกรรม ดังต่อไปนี้ 4.1 การจัดการมรดกตราสารหนี้ประเภทมีใบตราสาร 4.1.1 ผู้ขอรับบริการติดต่อ ธปท. พร้อมเอกสารหลักฐาน และปฏิบัติตามหลักเกณฑ์วิธีการ และรูปแบบที่ ธปท. กําหนดไว้ในคู่มือสําหรับประชาชน 4.1.2 กรณีไม่มีคําสั่งศาลตั้งผู้จัดการมรดก และเป็นผู้มีสิทธิรับมรดกตามกฎหมายในตราสารหนี้ที่มีเงินต้นตามราคาที่ตราไว้รวมกันไม่เกินหนึ่งแสนบาท หรือมูลค่าดอกเบี้ยรวมกันไม่เกินหนึ่งหมื่นบาท ให้ยื่นเอกสารแสดงตนของผู้มีสิทธิรับมรดกตามกฎหมาย ใบมรณะบัตรของผู้ถือกรรมสิทธิ์ใบตราสารหนี้ หนังสือพินัยกรรม หรือบัญชีเครือญาติที่มีสิทธิรับมรดกตามแบบที่ ธปท. กําหนด และต้องจัดหาตราสารหนี้ประเภทมีใบตราสารที่ ธปท. เป็นนายทะเบียนมาเป็นประกันเต็มจํานวนของเงินต้นตามราคาที่ตราไว้รวมกันไม่เกินหนึ่งแสนบาท หรือตามจํานวนดอกเบี้ยตราสารหนี้รวมกันไม่เกินหนึ่งหมื่นบาทแล้วแต่กรณี หากตราสารหนี้มีเงินต้นตามราคาที่ตราไว้รวมมูลค่าดอกเบี้ยไม่เกินสองหมื่นบาทผู้มีสิทธิรับมรดกตามกฎหมายต้องจัดหาตราสารหนี้ที่ ธปท. เป็นนายทะเบียน หรือบุคคลที่เป็นข้าราชการพนักงานรัฐวิสาหกิจ หรือพนักงานองค์การของรัฐมาค้ําประกัน การประกันตามข้อนี้ กรณีประกันเงินต้นมีกําหนดระยะเวลาสิบปี และกรณีประกันดอกเบี้ยมีกําหนดระยะเวลาห้าปี นับตั้งแต่วันที่ผู้ถือกรรมสิทธิ์ถึงแก่ความตาย 4.2 การใช้หรือการถอนตราสารหนี้เป็นหลักประกัน 4.2.1 ตราสารหนี้ประเภทมีใบตราสาร ผู้ให้หลักประกัน หรือผู้รับหลักประกันแจ้งต่อธปท. พร้อมเอกสารหลักฐาน และปฏิบัติตามหลักเกณฑ์ วิธีการ และรูปแบบที่ ธปท. กําหนดไว้ในคู่มือสําหรับประชาชน 4.2.2 ตราสารหนี้ประเภทไร้ใบตราสาร ผู้ให้หลักประกัน หรือผู้รับหลักประกันแจ้งต่อผู้ดูแลหลักทรัพย์และศูนย์รับฝากหลักทรัพย์ ตามหลักเกณฑ์ วิธีการ และรูปแบบที่ศูนย์รับฝากหลักทรัพย์กําหนด ทั้งนี้ ผู้รับหลักประกันสามารถติดต่อผู้ดูแลหลักทรัพย์และศูนย์รับฝากหลักทรัพย์เพื่อขอหลักฐานยืนยันการใช้ตราสารหนี้ประเภทไร้ใบตราสารเป็นหลักประกันได้ 4.2.3 การเปลี่ยนแปลงเงื่อนไขหรือรายละเอียดของการใช้ตราสารหนี้เป็นหลักประกันกรณีตราสารหนี้ประเภทมีใบตราสาร ผู้ให้หลักประกันหรือผู้รับหลักประกันยื่นหนังสือแจ้งความประสงค์พร้อมใบตราสารหนี้ เพื่อที่ ธปท. จะบันทึกข้อความในใบตราสารหนี้ดังกล่าวกรณีตราสารหนี้ประเภทไร้ใบตราสาร ผู้ให้หลักประกันหรือผู้รับหลักประกันแจ้งต่อผู้ดูแลหลักทรัพย์และศูนย์รับฝากหลักทรัพย์ตามหลักเกณฑ์ วิธีการ และรูปแบบที่ศูนย์รับฝากหลักทรัพย์กําหนด 4.3 การโอนกรรมสิทธิ์ตราสารนี้จากการขายทอดตลาด 4.3.1 ตราสารหนี้ประเภทมีใบตราสาร ให้ผู้ซื้อตราสารหนี้จากการขายทอดตลาดแจ้งโอนกรรมสิทธิ์ต่อ ธปท. พร้อมเอกสารที่เกี่ยวข้อง อาทิ หนังสือแจ้งผลการประมูลจากการขายทอดตลาดเอกสารแสดงตนของผู้ซื้อตราสารหนี้ ใบตราสารหนี้ ตามหลักเกณฑ์ วิธีการ และรูปแบบที่ ธปท. กําหนด 4.3.2 ตราสารหนี้ประเภทไร้ใบตราสาร ผู้ซื้อตราสารหนี้จากการขายทอดตลาดต้องแจ้งโอนกรรมสิทธิ์ต่อผู้ดูแลหลักทรัพย์และศูนย์รับฝากหลักทรัพย์ ตามหลักเกณฑ์ วิธีการ และรูปแบบที่ศูนย์รับฝากหลักทรัพย์กําหนด 4.4 การอายัดหรือถอนการอายัดตราสารหนี้ 4.9.1 กรณีตราสารหนี้ประเภทมีใบตราสาร ผู้มีส่วนเกี่ยวข้องที่มีอํานาจตามกฎหมายที่ประสงค์ดําเนินการอายัดหรือถอนการอายัดตราสารหนี้ให้แจ้งต่อ ธปท. พร้อมเอกสารที่เกี่ยวข้อง หรือดําเนินการผ่านช่องทางอิเล็กทรอนิกส์ตามที่ตกลงกับ ธปท. 4.4.2 กรณีตราสารหนี้ประเภทไร้ใบตราสาร ผู้มีส่วนเกี่ยวข้องที่มีอํานาจตามกฎหมายที่ประสงค์ดําเนินการอายัดหรือถอนการอายัดตราสารหนี้ ให้แจ้งต่อผู้ดูแลหลักทรัพย์และศูนย์รับฝากหลักทรัพย์ตามหลักเกณฑ์ วิธีการ และรูปแบบที่ศูนย์รับฝากหลักทรัพย์กําหนด 4.5 การฝากใบตราสารหนี้เข้าระบบไร้ใบตราสาร และการถอนตราสารหนี้ออกจากระบบไร้ใบตราสารเพื่อออกใบตราสาร 4.5.1 การฝากใบตราสารหนี้เข้าระบบไร้ใบตราสารของศูนย์รับฝากหลักทรัพย์ผู้ขอรับบริการสามารถติดต่อผู้ดูแลหลักทรัพย์และศูนย์รับฝากหลักทรัพย์ พร้อมคําขอและใบตราสารหนี้ตามหลักเกณฑ์ วิธีการ และรูปแบบที่ศูนย์รับฝากหลักทรัพย์กําหนด 4.5.2 การถอนตราสารหนี้ออกจากระบบไร้ใบตราสารเพื่อออกใบตราสาร ผู้ขอรับบริการสามารถติดต่อผู้ดูแลหลักทรัพย์และศูนย์รับฝากหลักทรัพย์ พร้อมคําขอและเอกสารประกอบ ได้แก่ สําเนาหน้าสมุดบัญชีเงินฝาก (ยกเว้นบัญชีเงินฝากออมทรัพย์พิเศษและบัญชีเงินฝากประจํา) ของผู้ถือกรรมสิทธิ์ พร้อมรับรองสําเนาถูกต้อง และตัวอย่างลายมือชื่อของผู้ถือกรรมสิทธิ์ ตามแบบที่ ธปท. กําหนด 4.5.3 การฝากหรือการถอนตราสารหนี้ประเภทมีใบตราสารและประเภทไร้ใบตราสารของผู้ขอรับบริการที่มีบัญชีย่อยตราสารหนี้เพื่อการทําธุรกรรมกับ ธปท. และการขอหนังสือรับรองการเป็นผู้ถือกรรมสิทธิ์ในตราสารหนี้ในบัญชีย่อยตราสารหนี้ดังกล่าว ผู้ขอรับบริการสามารถติดต่อ ธปท.พร้อมคําขอตามหลักเกณฑ์ วิธีการ และรูปแบบที่ ธปท. กําหนด 4.6 ผู้ขอรับบริการสามารถติดต่อ ธปท. เพื่อขอรับบริการสําหรับตราสารหนี้ประเภทมีใบตราสาร โดยดําเนินการตามหลักเกณฑ์ วิธีการ และรูปแบบตามที่ ธปท. กําหนดไว้ในคู่มือสําหรับประชาชนในเรื่องดังต่อไปนี้ 4.6.1 การเปลี่ยนแปลงข้อมูลในทะเบียนประวัติ 4.6.2 การออกใบตราสารหนี้ฉบับใหม่ เพื่อทดแทนฉบับเดิม 4.6.3 การโอนกรรมสิทธิ์ในตราสารหนี้ 4.6.4 การออกหนังสือรับรองการเป็นผู้ถือกรรมสิทธิ์ในตราสารหนี้ หนังสือรับรองสถานะตราสารหนี้ และหนังสือยืนยันยอดตราสารหนี้ 4.6.5 การขอใบแทนหนังสือรับรองการหักภาษี ณ ที่จ่าย ทั้งนี้ รวมตราสารหนี้ประเภทไร้ใบตราสารด้วย 4.6.6 ธุรกรรมตราสารหนี้อื่นตามที่ ธปท. กําหนดไว้ในคู่มือสําหรับประชาชน 4.7 ประเภทธุรกรรมตราสารหนี้อื่น ๆ 4.7.1 การวางและถอนการวางสํารองประกันภัย การขอตรวจสอบกรรมสิทธิ์ในตราสารหนี้ ของผู้มีส่วนเกี่ยวข้องที่มีอํานาจตามกฎหมาย ผู้ขอรับบริการแจ้งความประสงค์ต่อ ธปท.พร้อมเอกสารที่เกี่ยวข้อง หรือดําเนินการผ่านช่องทางอิเล็กทรอนิกส์ตามที่ตกลงกับ ธปท. 4.7.2 การจดแจ้งและถอนการจดแจ้งการดํารงสินทรัพย์ของสาขาธนาคารพาณิชย์ต่างประเทศตามพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ผู้ขอรับบริการดําเนินการส่งข้อมูลผ่านระบบอิเล็กทรอนิกส์ตามที่ ธปท. กําหนด 4.7.3 การสมัครใช้บริการข้อมูลพันธบัตรทางอินเทอร์เน็ต ผู้ขอรับบริการต้องลงทะเบียนเพื่อยืนยันตัวตนพร้อมนําส่งเอกสารที่เกี่ยวข้องตามที่ ธปท. กําหนด 4.8 การเปลี่ยนแปลงตัวอย่างลายมือชื่อของ ผู้ถือกรรมสิทธิ์ หรือผู้มีอํานาจจัดการตราสารหนี้ หรือผู้มีอํานาจทําการแทนนิติบุคคล หรือการมอบหมายผู้ดูแลหลักทรัพย์ สําหรับตราสารหนี้ประเภทมีใบตราสาร ผู้ขอรับบริการจะต้องให้ตัวอย่างลายมือชื่อไว้กับ ธปท. เพื่อใช้ในการติดต่อขอรับบริการ โดยดําเนินการ ดังนี้ 4.8.1 กรณีบุคคลธรรมดา ขอเปลี่ยนแปลงตัวอย่างลายมือชื่อ หรือเปลี่ยนแปลงผู้มีอํานาจจัดการตราสารหนี้ ต้องจัดทําตัวอย่างลายมือชื่อต่อหน้าเจ้าหน้าที่ ธปท. หรือเจ้าหน้าที่ผู้มีอํานาจของผู้จําหน่ายตราสารหนี้ 4.8.2 กรณีนิติบุคคล (1) การเปลี่ยนแปลงผู้มีอํานาจทําการแทนนิติบุคคล ต้องนําส่งหนังสือตัวอย่างลายมือชื่อของผู้มีอํานาจจัดการตราสารหนี้ตามหนังสือรับรองของนิติบุคคล หรือผู้ทําการแทนนิติบุคคลนั้น แก่ ธปท. พร้อมเอกสารแสดงตนตามรูปแบบที่ ธปท. กําหนด โดยติดต่อโดยตรงที่ ธปท. หรือนําส่งทางไปรษณีย์ หรืออาจยื่นผ่านผู้จําหน่ายตราสารหนี้เพื่อส่งเรื่องต่อให้ ธปท. ดําเนินการตามที่ผู้ออกตราสารหนี้กําหนด (2) การมอบหมายและการเปลี่ยนแปลงผู้ดูแลหลักทรัพย์ ต้องแจ้งความประสงค์ต่อ ธปท. พร้อมหนังสือและเอกสาร ได้แก่ หนังสือมอบอํานาจจากนิติบุคคลที่เป็นผู้ถือกรรมสิทธิ์ให้ผู้ดูแลหลักทรัพย์มีอํานาจในการทําธุรกรรมแทน หนังสือมอบอํานาจจากผู้ดูแลหลักทรัพย์มอบให้บุคคลดําเนินการแทน ตัวอย่างลายมือชื่อผู้มีอํานาจลงนามของผู้ดูแลหลักทรัพย์ รวมทั้งสําเนาหลักฐานที่เกี่ยวเนื่องกับการมอบหมายหรือเปลี่ยนแปลงผู้ดูแลหลักทรัพย์ โดยลงนามรับรองสําเนาถูกต้องตามหลักเกณฑ์ วิธีการ และรูปแบบที่ ธปท. กําหนด 4.9 การยื่นเอกสารแสดงตน ในประกาศนี้ หมายถึง 4.9.1 กรณีบุคคลธรรมดา บุคคลธรรมดาจะต้องยื่นบัตรประจําตัวประชาชน หรือบัตรประจําตัวข้าราชการ หรือใบสําคัญประจําตัวคนต่างด้าว หรือหนังสือเดินทาง กรณีที่เป็นผู้เยาว์และยังไม่มีบัตรประจําตัวประชาชนให้ยื่นสูติบัตรหรือทะเบียนบ้านที่มีชื่อผู้เยาว์แทนได้ กรณีผู้ถือกรรมสิทธิ์เป็นผู้เยาว์ หรือคนไร้ความสามารถ หรือคนเสมือนไร้ความสามารถผู้มีอํานาจจัดการตราสารหนี้ของบุคคลดังกล่าว ต้องแสดงบัตรประจําตัวประชาชน หรือบัตรประจําตัวข้าราชการ หรือใบสําคัญประจําตัวคนต่างด้าว หรือหนังสือเดินทาง พร้อมแนบสําเนาคําสั่งศาลแต่งตั้งผู้มีอํานาจจัดการตราสารหนี้ (ถ้ามี) 4.9.2 กรณีนิติบุคคล นิติบุคคลจะต้องยื่นเอกสารการจัดตั้งนิติบุคคล หรือหนังสือรับรองการเป็นนิติบุคคล (กรณีนิติบุคคลที่มีหนังสือรับรองที่ออกโดยกระทรวงพาณิชย์ต้องมีอายุไม่เกิน 1 เดือน) พร้อมบัตรประจําตัวประชาชนของผู้มีอํานาจลงนามแทนนิติบุคคล โดยจัดทําเป็นสําเนาและลงลายมือชื่อรับรองสําเนาถูกต้อง ทั้งนี้ การติดต่อขอรับบริการด้วยช่องทางไปรษณีย์ผู้ขอรับบริการส่งสําเนา เอกสาร แสดงตนที่รับรองสําเนาถูกต้องได้โดยอนุโลม 4.10 การลงลายมือชื่อในคําขอ 4.10.1 กรณีที่ผู้ถือกรรมสิทธิ์เป็นผู้เยาว์ (1) กรณีผู้เยาว์ที่มีอายุต่ํากว่า 15 ปีบริบูรณ์ ให้ผู้มีอํานาจจัดการตราสารหนี้ ซึ่งมีชื่อในใบตราสารหนี้นั้น เป็นผู้ลงลายมือชื่อในคําขอ (2) กรณีผู้เยาว์ที่มีอายุครบ 15 ปีบริบูรณ์แต่ไม่ถึง 20 ปีบริบูรณ์ ให้ผู้เยาว์และผู้มีอํานาจจัดการตราสารหนี้ซึ่งมีชื่อในใบตราสารหนี้นั้น เป็นผู้ลงลายมือชื่อในคําขอ 4.10.2 กรณีที่ผู้ถือกรรมสิทธิ์เป็นคนไร้ความสามารถ ให้ผู้อนุบาลที่ศาลแต่งตั้งเป็นผู้ลงลายมือชื่อในคําขอ 4.10.3 กรณีที่ผู้ถือกรรมสิทธิ์เป็นคนเสมือนไร้ความสามารถ ให้คนเสมือนไร้ความสามารถและผู้พิทักษ์ที่ศาลแต่งตั้ง เป็นผู้ลงลายมือชื่อในคําขอ เว้นแต่ ศาลจะสั่งให้ผู้พิทักษ์เป็นผู้มีอํานาจกระทําการแทนคนเสมือนไร้ความสามารถได้ ก็ให้ผู้พิทักษ์ลงลายมือชื่อในคําขออื่นๆ - 5. วันเริ่มต้นบังคับใช้ ตั้งแต่วันที่ 2 มกราคม 2563ผู้มีอํานาจลงนาม - ประกาศ ณ วันที่ 24 ธันวาคม 2562 (นายวิรไท สันติประภพ)ผู้ว่าการธนาคารแห่งประเทศไทย